
E L Ő T E R J E S Z T É S

Sülysáp Város Önkormányzata Képviselő-testületének

2016. október 20-án tartandó munkaterv szerinti ülésére

2. napirendhez

Tárgy:
Tájékoztató a 2016. év III. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2016. év III. negyedévére vonatkozóan.
Kérjük a beszámoló szíves elfogadását.
…/2016. (X. 20.) ÖKT határozati javaslat

Sülysáp Város Önkormányzatának Képviselő-testülete a 2016. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2016. október 13.

Horinka László s.k.
dr. Tóth Krisztina s.k.
Pálinkásné Petik Éva s.k.

polgármester

BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2016. III. negyedévi döntésekről
I. Önkormányzati szociális támogatások
A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. Az elmúlt évben a rendeletben meghatározásra került támogatások (települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön) gyakorlata kialakult. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

2016. január 1. napját követően bizonyos eljárások ügyintézési határideje rövidült.

A közigazgatási bürokráciacsökkentéssel összefüggő törvénymódosításoknak köszönhetően az eljárásjog változott. 

A Humán Szolgáltatások Bizottsága az elmúlt negyedévben 2 alkalommal állapított meg a tanévre vonatkozóan étkezési térítési díj kedvezményt olyan gyermekek számára, akik a normatív kedvezményre nem jogosultak, de rászorulók, és az önkormányzati jövedelemhatár alá esnek.

Polgármesteri hatáskörben 2016. III. negyedévében 53 háztartás esetében állapítottunk települési lakásfenntartási támogatást. Ebből megállapításra újonnan 36 háztartásnál került sor 210.580,- Ft összegben (átlagosan 5.850,- Ft/ háztartás), ebből minden háztartás újraigénylő. A megállapított támogatások 2.500,- Ft és 9.000,- Ft közötti összegek. 2016. szeptember hónapban az Ökovíz Kft.-hez történő utalások megszűnésével szükségessé vált a megállapított határozatok módosítása, mely szeptember hónapban realizálódott. A beérkezett 37kérelemnél 20 új megállapító határozat született, míg 17 háztartásnál határozatmódosítást hajtottunk végre.

A települési lakásfenntartási támogatás megállapításánál továbbra is fontos szempont a közműszolgáltatók részére történő átutalás, elsősorban: Émász, Főgáz, ezek hiányában pedig készpénz. 

Települési krízistámogatásban 68 család részesült, erre a célra a fenti időszakban 412.000,- Ft került kifizetésre. Átlagosan, támogatási esetenként 6.058,- Ft krízistámogatásban részesülnek a rászorulók. Ebben az időszakban 10 alkalommal igényeltek több támogatást, mint az előző negyedévben. Két alkalommal temetési támogatást állapítottunk meg összesen 30.000,- Ft értékben. Az iskolakezdés időszakában több család részére iskolakezdési támogatás lett megállapítva, családonként 7.000,- Ft értékben. A többi kérelmek elsősorban gyógyszerek kiváltására, élelmiszerre lett megállapítva. Egy esetben kértük a Gáspár István Humánszolgáltató Központ munkatársai segítségét, amikor az igénylő a családsegítős kolléga felügyelete mellett vásárolhatott gyermekei részére élelmiszert.

Polgármesteri hatáskörben jelenleg 41 háztartás részére van megállapítva létfenntartási támogatás összesen 252.000,- Ft/hó összegben (átlagosan 6.155,- Ft). A második negyedévben 4 új háztartás esetében került megállapításra ez a támogatás, míg 3 háztartásnál lejárt és nem történt újraigénylés. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban közeli hozzátartozó halála miatt 1 esetben sem került sor. 
A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján hetenkénti gyakorisággal, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni  szociális helyzetére.
Polgármesteri hatáskörben jelenleg 41 háztartás részére van megállapítva létfenntartási támogatás összesen 252.000,- Ft/hó összegben (átlagosan 6.155,- Ft). A második negyedévben 4

II. Közterület-használati engedély
A Polgármester átruházott hatáskörében hozott döntései 2016. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
4 db közterület használati engedély került kiadásra.
III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévében 2 esetben került sor, melyről átruházott hatáskörben a jegyző döntött.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5 § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

· A 93/2016. (V.26.) ÖKT határozata alapján Dóczi József Gábor további 5 évre bérbe vette a Sülysáp, 4073/2 hrsz.-ú ingatlant

· A 94/2016. (V.26.) ÖKT határozata alapján Rubi N Bt. Képviseletében Schäfer Vilmos további 5 évre bérbe vette Sülysáp, 0431/3 hrsz.-ú ingatlant

· A 108/2016. (VI.23.) ÖKT határozata alapján Kisköz 27a önkormányzati bérlakás a testület döntése alapján kiadásra került.

· Az ST Parcel Bt. a 130/2016. (VII.6.) ÖKT határozata alapján megvásárolta a 0406/43 hrsz.-ú ipari területet

